กทค.ยืนยัน JAS-TRUE จ่ายเงินค่าไลเซ่นส์ 4G ทันภายใน 21 มี.ค.แน่นอน
กทค.ยืนยัน JAS-TRUE จ่ายเงินค่าไลเซ่นส์ 4G ทันภายใน 21 มี.ค.แน่นอน แต่หากเกิดเหตุสุดวิสัยใด ๆ ที่ทำให้ผู้ประกอบการรายใดไม่สามารถมาจ่ายเงินได้ ก็จะต้องรับผิดชอบด้วยการถูกปรับตามเกณฑ์ที่กำหนด ไม่มีการผ่อนผัน และทาง กทค.จะนำใบอนุญาตที่มีปัญหาดังกล่าวมาเปิดประมูลใหม่
3 ก.พ. 2559

คณะกรรมการกิจการโทรคมนาคม(กทค.)แถลงว่า ผู้ที่ชนะประมูลใบอนุญาตให้บริการระบบเครือข่าย 4G บนคลื่น 900 MHz ทั้ง 2 ราย คือ บริษัท ทรูมูฟ เอช ยูนิเวอร์แซล คอมมิวนิเคชั่น จำกัด (ทียูซี) (บริษัทย่อยบริษัท ทรู คอร์ปอเรชั่น จำกัด (มหาชน) หรือ TRUE)และบริษัท แจส โมบาย บรอดแบนด์ จำกัด (บริษัทย่อยบริษัทจัสมิน อินเตอร์เนชั่นแนล จำกัด (มหาชน) หรือ JAS) จะจ่ายเงินค่าใบอนุญาตภายในกำหนดวันที่ 21 มี.ค.นี้อย่างแน่นอน เพราะขณะนี้ไม่มีความเป็นไปได้เลยว่าจะไม่มาจ่ายเงิน
แต่หากเกิดเหตุสุดวิสัยใด ๆ ที่ทำให้ผู้ประกอบการรายใดไม่สามารถมาจ่ายเงินได้ ก็จะต้องรับผิดชอบด้วยการถูกปรับตามเกณฑ์ที่กำหนด ไม่มีการผ่อนผัน และทาง กทค.จะนำใบอนุญาตที่มีปัญหาดังกล่าวมาเปิดประมูลใหม่
           
 